polyglot-tagger/wikipedia-language-snippets-filtered huggingface dataset:
ഡിസ്ക്വാമേറ്റിവ് ജിൻജിവൈറ്റിസ് എന്ന രോഗംമൂലം മോണയിലെയും വായിലെയും തൊലി ഉരിഞ്ഞുപോകുന്നു. എരിവും പുളിയും കഴിക്കുമ്പോൾ അസഹ്യമായ നീറ്റൽ അനുഭവപ്പെടും. തൊലി ഉരിഞ്ഞുപോയ ഭാഗം പലപ്പോഴും വ്രണമായി മാറുന്നു. ഹോർമോണുകളുടെ അസന്തുലിതാവസ്ഥയാണ് രോഗത്തിനു കാരണമെന്ന് കരുതപ്പെടുന്നു. സ്ത്രീകൾക്ക് ആർത്തവവിരാമസമയത്തും പുരുഷന്മാർക്ക് 65 വയസ്സ് കഴിഞ്ഞും ആണ് ഈ രോഗം സാധാരണ കണ്ടുവരുന്നത്.
വളരെയധികം ചലനശേഷിയുള്ള ഒരു അവയവമാണ് നാവ്. നാവിന്റെ പ്രതലം പരുപരുത്തതാണ്. പരുപരുപ്പ് മാറി ഉപരിതലം മിനുസപ്പെടുന്നത് പല അസുഖങ്ങളെയും സൂചിപ്പിക്കുന്നു. ഉദരരോഗങ്ങൾ, അരക്തത, ജീവകങ്ങളുടെ കുറവ്, മറ്റു മാരകരോഗങ്ങൾ എന്നിവ നാക്കിൽ പ്രതിഫലിച്ചു കാണപ്പെടുന്നു. നാവിലുണ്ടാവുന്ന വെളുത്ത പൂപ്പൽ ആന്തരിക രോഗങ്ങളെ സൂചിപ്പിക്കുന്നു.
പതിനാലു വയസ്സുമുതൽ കണ്ടുവരുന്ന മോണരോഗമാണ് ജുവനൈൽ പെരിയോഡോൺടോസിസ്. ഈ രോഗത്തിന്റെ കാരണം വ്യക്തമല്ല. വലിയ വേദന ഉണ്ടായിരിക്കുകയില്ല. പല്ലിന് ആട്ടം അനുഭവപ്പെടുകയും നെടുകുകയും ചെയ്യുന്നതാണ് ലക്ഷണങ്ങൾ. തുടർന്ന് ആറുവർഷത്തിനകം പല്ലുകൾ കൊഴിഞ്ഞുപോകുന്നു. ഇരുപതു വയസ്സാകുമ്പോഴേക്ക് മുഴുവൻ പല്ലും നീക്കം ചെയ്ത് കൃത്രിമപ്പല്ല് വയ്ക്കേണ്ടിവരും.
മോണയിൽ ഉണ്ടാകുന്ന പരുക്കളെ പെരിയോഡോന്റൽ ആബ്സിസ് എന്നാണു പറയുന്നത്. മോണയിലെ പോക്കറ്റുകളിൽ നീരും പഴുപ്പും കെട്ടിനിന്ന് അണുബാധ കൂടുന്നതോടെ രൂപംകൊള്ളുന്ന വലിയ പരുക്കൾ നാലുദിവസം കഴിയുമ്പോൾ പൊട്ടി ദുർഗന്ധത്തോടുകൂടിയ പഴുപ്പ് പുറന്തള്ളുന്നു. പല്ലുവേദനയും മുഖത്ത് നീരും ഉണ്ടാകും. ക്രമേണ പല്ല് കൊഴിഞ്ഞുപോവുകയും ചെയ്യുന്നു.
മദ്രാസ് പ്ലയേഴ്സിലെ അഭിനേതാവായിരുന്ന പ്രതാപിന്റെ അഭിനയമികവ് കണ്ട ഭരതൻ‌ തന്റെ ആരവം എന്ന ചിത്രത്തിൽ അഭിനയിക്കാൻ അദ്ദേഹത്തെ ക്ഷണിക്കുകയായിരുന്നു. പിന്നീട് തകര, ചാമരം, ലോറി എന്നീ ചിത്രങ്ങളിലും അദ്ദേഹം അഭിനയിച്ചു. നെഞ്ചെത്തെ കിള്ളാതെ, പന്നീർ പുഷ്പങ്ങൾ, വരുമയിൻ നിറം ശിവപ്പു എന്നീ ചിത്രങ്ങളിലെ അഭിനയം തമിഴിലും പ്രതാപിനെ പ്രശസ്തനാക്കി. കെ. ബാലചന്ദർ സം‌വിധാനം ചെയ്ത വരുമയിൻ നിറം ശിവപ്പു എന്ന ചിത്രത്തിലെ പ്രതാപിന്റെ അഭിനയമാണ്‌ ഇവയിൽ അവിസ്മരണീയമായ. മമ്മൂട്ടി നായകനായ സി. ബി. ഐ. സിനിമ യുടെ 5 ആഠ ഭാഗമാണ അവസാനം പുറത്തുവന്ന സിനിമ.
ഒരു ഇന്ത്യൻ ചലച്ചിത്രനടനും സം‌വിധായകനും രചയിതാവും നിർമ്മാതാവുമായിരുന്നു പ്രതാപ്. കെ പോത്തൻ പ്രതാപ് പോത്തൻ എന്നപേരിലാണ്‌ അദ്ദേഹം പ്രശസ്തൻ. മലയാളം,തമിഴ്,കന്നട,തെലുഗു, ഹിന്ദി എന്നീ ഭാഷകളിലായി 100 ല് അധികം ചിത്രങ്ങളിൽ അദ്ദേഹം അഭിനയിച്ചു. ഋതുഭേദം, ഡെയ്സി, ഒരു യാത്രാമൊഴി എന്നീ മലയാളചിത്രങ്ങളും തെലുഗിൽ ചൈതന്യ എന്ന ചിത്രവും തമിഴിൽ ജീവ, വെറ്റ്രിവിഴ, ലക്കിമാൻ തുടങ്ങിയ ചിത്രങ്ങളും അടക്കം 12 ചിത്രങ്ങൾ പ്രതാപ് പോത്തൻ സം‌വിധാനം ചെയ്തു.
ഒരു നവാഗത സംവിധായികൻറെ മികച്ച ആദ്യ ചിത്രത്തിനുള്ള ഇന്ദിരാഗാന്ധി അവാർഡ് - മീണ്ടും ഒരു കാതൽ കഥൈ
1952ൽ തിരുവനന്തപുരത്ത് ചങ്ങനാശേരി സ്വദേശിയായ കുളത്തുങ്കൽ ജോസഫ്‌ പോത്തൻ , പൊന്നമ്മ പോത്തൻ ദമ്പതികളുടെ മകനായി 1952 ഫെബ്രുവരി 15 നു വ്യാപാരികളുടെ ഒരു കുടുംബത്തിലാണ്‌ പ്രതാപ് പോത്തന്റെ ജനനം. ഹരിപോത്തൻ മൂത്ത സഹോദരൻ ആണ്. ജസമ്മ , മോഹൻ പോത്തൻ, വിജയമ്മ എന്നിവർ ആണ് മറ്റു സഹോദരങ്ങൾ. ഊട്ടിയിലെ ലോറൻസ് സ്കൂളിലായിരുന്നു പഠനം. പിന്നീട് മദ്രാസ് ക്രിസ്ത്യൻ കോളേജിൽ നിന്ന് ബി.എ. സാമ്പത്തിക ശാസ്ത്ര ബിരുദം നേടി.
2022 ജൂലൈ 15-ന് ചെന്നൈയിലെ കിൽപ്പോക്കിലെ അപ്പാർട്ട്മെന്റിൽ മരിച്ച നിലയിൽ കണ്ടെത്തി. "പ്രാഥമിക റിപ്പോർട്ടുകൾ പ്രകാരം അദ്ദേഹം സ്വാഭാവിക ആരോഗ്യ കാരണങ്ങളാലാണ് മരിച്ചത്" എന്ന് ഒരു പോലീസ് ഉദ്യോഗസ്ഥൻ പറഞ്ഞതായി ദി ഹിന്ദു റിപ്പോർട്ട് ചെയ്തു. സംസ്കാരം 16 ൻ രാവിലെ 10 മണിക്ക് ചെന്നൈ ന്യൂആവഡി റോഡിലെ വൈദ്യുതസ്മശാനത്തിൽ.
കൃഷിയും ഉൾനാടൻ മത്സ്യബന്ധനവുമാണ് പരമ്പരാഗത ജീവിതോപാധികൾ. നീണ്ടുകിടക്കുന്ന പൊക്കാളി പാടശേഖരങ്ങൾ ഇത് വെളിവാക്കുന്നു. ഉപ്പു ജലമുള്ള ഇടങ്ങളിൽ വളരുന്ന പൊക്കാളി നെല്ല് ഇവിടെ ധാരാളമായി കൃഷി ചെയ്തിരുന്നു. എന്നാൽ വളരെ കാലങ്ങളായി പൊക്കാളി കൃഷി കുറയുകയും ആ പാടങ്ങൾ ചെമ്മീൻ കെട്ട് എന്നറിയപ്പെടുന്ന ചെമ്മീൻ വളർത്തൽ കേന്ദ്രങ്ങളായി മാറുകയും ചെയ്തു . മത്സ്യബന്ധനവും ഒരു പ്രധാന ജീവിതോപാധി തന്നെയാണ്. മൂന്നു വശവും ചുറ്റപ്പെട്ട കായലും , ചെറു തോടുകളും മത്സ്യ സമ്പത്തുകൊണ്ട് നിറഞ്ഞവയാണ്. ഇവിടെ നിന്നും ചെറിയ തോതിൽ മത്സ്യങ്ങൾ വിദേശ രാജ്യങ്ങളിലേക്ക് കയറ്റി അയക്കപ്പെടുകയും ചെയ്യുന്നുണ്ട്.
പാടശേഖരങ്ങളും പുഴകളും ഇടവിട്ട് കാണുന്നതും അവയെ തമ്മിൽ ഇടത്തോടുകൾ ബന്ധിപ്പിക്കുന്നതുമായ ജലാശയ പശ്ചാത്തലമാണ് ഏഴിക്കരയുടേത്. വടക്ക് പെരുമ്പടന്ന മുതൽ തെക്ക് ചാത്തനാട് വരെ കോട്ടപ്പുറം കൊല്ലം ദേശീയ ജലപാത യോടുചേർന്നു കിടക്കുന്ന ഭൂഭാഗമാണ് ഏഴിക്കര ഗ്രാമപഞ്ചായത്ത്.
എറണാകുളം ജില്ലയിലെ പറവൂർ ബ്ലോക്കിലെ ഒരു ചെറിയ ഗ്രാമപഞ്ചായത്താണ് ഏഴിക്കര. ചെറുതുരുത്തുകളും , തോടുകളും , പൊക്കാളി നെൽവയലുകളും ഈ ഗ്രാമത്തെ മനോഹരമാക്കുന്നു. വിനോദസഞ്ചാര കേന്ദ്രമായി വികസിച്ചു വരാനായി സാധ്യതയുള്ള സ്ഥലം കൂടിയാണ് ഏഴിക്കര.
വിദൂര വിദ്യാഭ്യാസതെ പ്രോത്സാഹിപ്പിക്കുന്ന ഇന്ദിരാ ഗാന്ധി നാഷണൽ ഓപ്പൺ യൂണിവേഴ്സിറ്റി ഇന്ദിരാ ഗാന്ധി നാഷണൽ ഓപ്പൺ യൂണിവേഴ്സിറ്റി യുടെ ഒരു സെന്റർ പഞ്ചായത്തിൽ പ്രവർത്തിച്ചു വരുന്നുണ്ട്.ഇഗ്നോയുടെ കെട്ടിട നിർമാണത്തിന് 2ഏക്കർ സ്ഥലം പഞ്ചായത്ത്‌ അനുവദിച്ചിട്ടുണ്ട്. നിർമാണപ്രവർത്തന ഉൽഘാടനം 2016ഇൽ നിർവഹിക്കപ്പെട്ടു.
മലബാർ ഹയർ എഡ്യൂക്കേഷൻ സൊസൈറ്റി എന്ന സ്വകാര്യ സ്ഥാപനത്തിനു കീഴിലുള്ള ഈ വിദ്യാഭ്യാസ സ്ഥാപനം പഞ്ചായത്തിലെ 9ആം വാർഡിൽ ആണ് സ്ഥിതിചെയ്യുന്നത്. സയൻസ്, ആർട്സ്, കോമേഴ്‌സ്എന്നിവയിൽ വിവിധ വിഷയങ്ങളിൽ ബിരുദ ബിരിദാനന്തര കോഴ്സുകൾ ലഭ്യമാണ്.
മതിലകത്ത് തെക്കുകിഴക്കേമൂലയിൽ മേൽക്കൂരയില്ലാത്ത ഒരു ശ്രീകോവിൽ കാണാം. ഇത് ക്ഷേത്രത്തിലെ ഭഗവതിപ്രതിഷ്ഠയാണ്. പടിഞ്ഞാറോട്ടാണ് ദർശനം. വൈക്കത്തെ പനച്ചിക്കൽ ഭഗവതിയുടേതുപോലെ വനദുർഗ്ഗ, ഭദ്രകാളി, യക്ഷി എന്നീ ഭാവങ്ങളിലാണ് ഇവിടെ ആരാധന നടത്തപ്പെടുന്നത്. വളരെ ചെറിയൊരു കണ്ണാടിബിംബവും അതിനടുത്ത് ഒരു വിളക്കുമാണ് കാണപ്പെടുന്നത്. തെക്കുഭാഗത്ത്, വൈക്കത്തപ്പന്റെ ശ്രീകോവിലിന്റെ എതിർദിശയിൽ മുഖപ്പോടുകൂടി ഏറ്റുമാനൂരപ്പന്റെ ശ്രീകോവിലുണ്ട്. വൈക്കത്തപ്പനെ പ്രതിഷ്ഠിച്ച അതേ വടക്കുംകൂർ രാജാവാണ് ഏറ്റുമാനൂരപ്പനെയും പ്രതിഷ്ഠിച്ചത്. ഏകദേശം മൂന്നരയടി ഉയരം വരുന്ന ശിവലിംഗമാണ് ഇവിടെ. പടിഞ്ഞാറോട്ടാണ് ദർശനം. ഏറ്റുമാനൂരപ്പന്റെ ശ്രീകോവിലിന് അഭിമുഖമായി മറ്റൊരു ശ്രീകോവിലിൽ അയ്യപ്പന്റെ പ്രതിഷ്ഠയുമുണ്ട്. ഈ ശ്രീകോവിലിന്റെ മുന്നിലുള്ള മുഖപ്പിലാണ് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമെല്ലാം. ഈ ശ്രീകോവിലുകൾക്കടുത്താണ് ദേവസ്വം ഓഫീസും മറ്റ് സ്ഥാപനങ്ങളുമുള്ളത്. തിരുവിതാംകൂർ ദേവസ്വം ബോർഡിന്റെ കീഴിലുള്ള ഒരു മേജർ ദേവസ്വമാണ് കടുത്തുരുത്തി ദേവസ്വം.
കേരളത്തിലെ കടുത്തുരുത്തി ഗ്രാമത്തിൽ സ്ഥിതിചെയ്യുന്ന പുരാതന ക്ഷേത്രമാണ് കടുത്തുരുത്തി തളി മഹാദേവക്ഷേത്രം. പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ക്ഷേത്രം കടുത്തുരുത്തി ഗ്രാമത്തിന്റെ ദേശനാഥാനായി കരുതിപോരുന്നു. ഖരമഹർഷിയാൽ പ്രതിഷ്ഠിക്കപ്പെട്ട മൂന്നു ശിവലിംഗങ്ങളിൽ രണ്ടാമത്തേത് ഇവിടെയാണ്. വൈക്കം, കടുത്തുരുത്തി, ഏറ്റുമാനൂർ ക്ഷേത്രങ്ങളിൽ ഒരേ ദിവസം ദർശനം നടത്തുന്നത് പുണ്യമാണന്നു കരുതിപോരുന്നു. പുരാതന കേരളത്തിലെ 108 ശിവക്ഷേത്രങ്ങളിൽ പറയുന്ന നാലു തളിക്ഷേത്രങ്ങളിൽ (തളി ശിവക്ഷേത്രം, കോഴിക്കോട്, കടുത്തുരുത്തി തളി മഹാദേവക്ഷേത്രം, കീഴ്ത്തളി മഹാദേവക്ഷേത്രം കൊടുങ്ങല്ലൂർ, തളികോട്ട മഹാദേവക്ഷേത്രം, കോട്ടയം) ഒരു തളിയാണ് ഈ മഹാദേവക്ഷേത്രം. . കിഴക്കോട്ട് ദർശനം നൽകി ശാന്തരൂപത്തിൽ വാഴുന്ന ശിവനാണ് ക്ഷേത്രത്തിലെ മുഖ്യപ്രതിഷ്ഠ. ഉപദേവതകളായി ഗണപതി, അയ്യപ്പൻ, ഭദ്രകാളി, വൈക്കത്തപ്പൻ, ഏറ്റുമാനൂരപ്പൻ, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും ക്ഷേത്രത്തിൽ പ്രതിഷ്ഠകളുണ്ട്.
അകത്തുകടന്നാൽ പടിഞ്ഞാറേ നടയിൽ വിശേഷിച്ചൊന്നും കാണാനില്ല. വടക്കുപടിഞ്ഞാറുഭാഗത്ത് പ്രത്യേകം കെട്ടിപ്പൊക്കിയ സ്റ്റേജുണ്ട്. ഇത് ഇവിടെ വന്നിട്ട് അധികകാലമായിട്ടില്ല. വിശേഷദിവസങ്ങളിൽ ഇവിടെ കലാപരിപാടികളുണ്ടാകും. വടക്കുഭാഗത്ത് പ്രദക്ഷിണവഴിയ്ക്കകത്ത് വൈക്കത്തപ്പന്റെ ശ്രീകോവിൽ കാണാം. നല്ല വലിപ്പമുള്ള ചതുരശ്രീകോവിലാണിത്. ശിവഭക്തനായ ഒരു വടക്കുംകൂർ രാജാവാണ് ഇവിടെ വൈക്കത്തപ്പനെ പ്രതിഷ്ഠിച്ചത്. വൈക്കത്തേപ്പോലെ സാമാന്യത്തിലധികം വലിപ്പമുള്ള ശിവലിംഗമാണ് ഇവിടെയും. എന്നാൽ വൈക്കത്തേതിനേക്കാൾ അല്പം വലിപ്പം കുറവുമാണ്. കിഴക്കോട്ടാണ് ദർശനം. വൈക്കത്തപ്പന്റെ ശ്രീകോവിലിനടുത്ത് കിണർ കാണാം. വടക്കുകിഴക്കുഭാഗത്ത് പ്രത്യേകം തീർത്ത തറയിൽ പടിഞ്ഞാറോട്ട് ദർശനമായി നാഗദൈവങ്ങളുടെയും തൊട്ടടുത്തുതന്നെ ബ്രഹ്മരക്ഷസ്സിന്റെയും പ്രതിഷ്ഠകളുണ്ട്. പതിവുപോലെ മേൽക്കൂരയില്ലാത്ത തറയിലാണ് നാഗദൈവങ്ങളുടെ പ്രതിഷ്ഠ. ബ്രഹ്മരക്ഷസ്സിന് ശ്രീകോവിലുണ്ട്. ഇവ കടന്നിട്ടാണ് ദർശനവശമായ കിഴക്കുഭാഗത്തെത്തുന്നത്.
രണ്ടുനിലകളോടുകൂടിയ വലിയ ചതുരശ്രീകോവിലാണ് കടുത്തുരുത്തിയിലേത്. കരിങ്കല്ലിൽ തീർത്ത ശ്രീകോവിലിന് ഏകദേശം നൂറടി ഉയരം വരും. ഇതിന്റെ മേൽക്കൂര ചെമ്പുമേഞ്ഞിട്ടുണ്ട്. മുകളിൽ സ്വർണ്ണത്താഴികക്കുടം ശോഭിച്ചുനിൽക്കുന്നു. ശ്രീകോവിലിനകത്ത് മൂന്ന് മുറികളുണ്ട്. അവയിൽ പടിഞ്ഞാറേ അറ്റത്തുള്ളതാണ് വിഗ്രഹം പ്രതിഷ്ഠിച്ച ഗർഭഗൃഹം. മൂന്നടിയോളം ഉയരമുള്ള ശിവലിംഗം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു. മൂന്നമ്പലങ്ങളിലെ ഏറ്റവും ചെറിയ ശിവലിംഗമാണിത്. ശിവന് പ്രിയപ്പെട്ട കൂവളമാല, തുമ്പപ്പൂമാല, രുദ്രാക്ഷമാല എന്നിവകൊണ്ട് ശിവലിംഗത്തിന്റെ മുക്കാൽ ഭാഗവും മറഞ്ഞിട്ടുണ്ടാകും. വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ശ്രീ കടുത്തുരുത്തിയിലപ്പൻ, ശിവലിംഗമായി കുടികൊള്ളുന്നു.
കിഴക്കേ നടയിൽ പണിതിട്ടുള്ള ആനക്കൊട്ടിൽ സാമാന്യം വലുതാണ്. ഇവിടെയാണ് വിവാഹം, ചോറൂൺ, തുലാഭാരം, അടിമ കിടത്തൽ തുടങ്ങിയവയ്ക്കുള്ള സൗകര്യമുള്ളത്. ക്ഷേത്രത്തിൽ ഭജന നടത്തുന്നതും ഇവിടെയാണ്. ആനക്കൊട്ടിലിനപ്പുറത്താണ് ഭഗവദ്വാഹനമായ നന്ദിയെ ശിരസ്സിലേറ്റുന്ന കൊടിമരമുള്ളത്. മുമ്പ് ഇവിടെയുണ്ടായിരുന്ന ചെമ്പുകൊടിമരം 2022-ൽ മാറ്റിയ ശേഷമാണ് ഇപ്പോഴത്തെ സ്വർണ്ണക്കൊടിമരം പ്രതിഷ്ഠിച്ചത്. കൊടിമരത്തിനപ്പുറമാണ് ബലിക്കൽപ്പുര. ക്ഷേത്രത്തിലെ പ്രധാന ബലിക്കല്ല് ഇവിടെ സ്ഥിതിചെയ്യുന്നു. വൈക്കം, ഏറ്റുമാനൂർ ക്ഷേത്രങ്ങളിൽ നിന്ന് വ്യത്യസ്തമായി ഇവിടെ ബലിക്കല്ല് അതിന്റെ യഥാർത്ഥ രൂപത്തിൽ തന്നെ സ്ഥിതിചെയ്യുന്നതാണ് ഇവിടത്തെ ഒരു പ്രത്യേകത. അതും കഴിഞ്ഞാൽ ഒരു കെടാവിളക്കും അതിനുപുറകിൽ നന്ദിപ്രതിഷ്ഠയുമുണ്ട്.
കടുത്തുരുത്തി ഗ്രാമത്തിന്റെ ഹൃദയഭാഗത്താണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ക്ഷേത്രത്തിന്റെ ദർശനം. എന്നാൽ ഭക്തർക്ക് വരാൻ കൂടുതൽ സൗകര്യം പടിഞ്ഞാറേ നടയിൽ നിന്നാണ്. കാരണം, എറണാകുളം-ഏറ്റുമാനൂർ സംസ്ഥാനപാത കടന്നുപോകുന്നത് ആ ഭാഗത്താണ്. കടുത്തുരുത്തി ബ്ലോക്ക് പഞ്ചായത്ത്, ഗ്രാമപഞ്ചായത്ത് ഓഫീസുകൾ, പോസ്റ്റ് ഓഫീസ്, പോലീസ് സ്റ്റേഷൻ, അക്ഷയ സെന്റർ, വിവിധ കടകംബോളങ്ങൾ തുടങ്ങിയവയെല്ലാം ക്ഷേത്രത്തിന്റെ പടിഞ്ഞാറേ നടയിലാണ്. ക്ഷേത്രത്തിന്റെ മറ്റ് മൂന്നുഭാഗങ്ങളും ഇന്നും ഗ്രാമീണത്തനിമ പുലർത്തുന്നു. പ്രധാന വഴിയിൽ നിന്ന് വളരെ ഉയരെയായിട്ടാണ് ക്ഷേത്രം കാണപ്പെടുന്നത്. ക്ഷേത്രത്തിലേയ്ക്ക് കയറാൻ ഇവിടെ നിന്ന് ഏതാണ്ട് ഇരുപത് പടികളുണ്ട്.
ശ്രീകോവിലിനെ ചുറ്റിപ്പറ്റി നാലമ്പലം പണിതിരിയ്ക്കുന്നു. അതിവിശാലമാണ് ഇവിടത്തെ നാലമ്പലം. ഓടുമേഞ്ഞ നാലമ്പലത്തിലേയ്ക്കുള്ള പ്രവേശനകവാടത്തിന് ഇരുവശവും വാതിൽമാടങ്ങൾ പണിതിട്ടുണ്ട്. തെക്കേ വാതിൽമാടം വിശേഷാൽ പൂജകൾക്കും ഹോമങ്ങൾക്കും ഉപയോഗിയ്ക്കുന്നു. വടക്കേ വാതിൽമാടം ഭജനകൾക്കും വാദ്യമേളങ്ങൾക്കുമുള്ള സ്ഥലമാണ്. നാലമ്പലത്തിന്റെ തെക്കുകിഴക്കുഭാഗത്ത് നിവേദ്യമുണ്ടാക്കാൻ തിടപ്പള്ളി പണിതിട്ടുണ്ട്. നിവേദ്യമുണ്ടാക്കുന്ന സമയത്ത് ഇതിനടുത്ത് നിൽക്കുമ്പോൾ നിവേദ്യവസ്തുവിന്റെ മണം പരക്കുന്നത് തിരിച്ചറിയാൻ കഴിയും. വടക്കുകിഴക്കേമൂലയിൽ ക്ഷേത്രക്കിണറും കാണാം. ഇതിൽ നിന്നെടുക്കുന്ന ജലം കൊണ്ടാണ് ഭഗവാന് അഭിഷേകവും നിവേദ്യവും നടത്തുന്നത്.
ഈ മൂന്നു ശിവലിംഗങ്ങളുമായി ഖരൻ യാത്രയാരംഭിച്ചു. ഇടയ്ക്ക് ശിവലിംഗങ്ങൾ ഭൂമിയിൽ വച്ച് വിശ്രമിച്ച ഖരന് പിന്നീടത് അവിടെ നിന്ന് ഇളക്കാൻ സാധിച്ചില്ല. മഹാതപസ്വിയായ വ്യാഘ്രപാദമഹർഷിയെ കണ്ടപ്പോൾ ശിവലിംഗങ്ങൾ അദ്ദേഹത്തെ ഏൽപ്പിച്ച് ഖരൻ മോക്ഷം നേടി. അന്ന് വലതു കൈകൊണ്ട് വച്ച ശിവലിംഗമാണ് ഇന്ന് വൈക്കം ക്ഷേത്രത്തിലെ പ്രതിഷ്ഠ. കഴുത്തിൽ ഇറുക്കി വച്ചിരുന്നത് കടുത്തുരുത്തിയിലും ഇടതു കയ്യിലേത് ഏറ്റുമാനൂരിലും ഇന്നു പൂജിച്ചാരാധിക്കുന്നു. ഈ മൂന്നു ക്ഷേത്രങ്ങളിലും ഒരേ ദിവസം ദർശനം നടത്തിയാൽ കൈലാസത്തിൽ പോയി ശിവദർശനം നടത്തിയതിനു തുല്യമാണെന്നാണു വിശ്വാസം.
കടുത്തുരുത്തി മതിൽക്കകം ഐതിഹ്യങ്ങളിലുമുറങ്ങുന്ന കഥകളാൽ മുഖരിതമാണ്. പലതും വർഷങ്ങളായി നാവുകളിലൂടെ പകർന്നുവന്നവയും, രേഖപ്പെടുത്താൻ വിട്ടുപോയവയുമാണ്. വൈക്കം, കടുത്തുരുത്തി, ഏറ്റുമാനൂർ എന്നീ മൂന്നു ശിവക്ഷേത്രങ്ങളും തമ്മിൽ ഏകദേശം ഒരേ അകലമാണുള്ളത്. അതിനു പിന്നിലുമുണ്ട് ഒരു ഐതിഹ്യം. ത്രേതായുഗത്തിൽ മാല്യവാൻ എന്ന രാക്ഷസതപസ്വിയിൽ നിന്നു ശൈവവിദ്യോപദേശം നേടിയ ഖരൻ എന്ന അസുരൻ ചിദംബരത്തിൽ ചെന്ന് കഠിനതപസ്സു തുടങ്ങി. സന്തുഷ്ടനായ നാഥൻ ആവശ്യമായ വരങ്ങൾ നൽകി അനുഗ്രഹിച്ചു, അതിനൊപ്പം ശ്രേഷ്ഠങ്ങളായ മൂന്നു ശിവലിംഗങ്ങളും നൽകി.
വൈക്കം, ഏറ്റുമാനൂർ ക്ഷേത്രങ്ങളിലെ ശ്രീകോവിലുകളിൽ നിന്ന് വ്യത്യസ്തമായ ആകൃതി പുലർത്തുന്നു എന്നതിനൊപ്പം തന്നെ അവയുമായി നോക്കുമ്പോൾ തീർത്തും നിരാർഭാടമായ നിർമ്മിതിയാണ് കടുത്തുരുത്തിയിലെ ശ്രീകോവിൽ എന്നത് വ്യക്തമാണ്. വെള്ളപൂശിയ ഭിത്തിയാണ് ശ്രീകോവിലിന്റേത്. ചുവർച്ചിത്രങ്ങളോ ദാരുശില്പങ്ങളോ ഒന്നും തന്നെ ഇതിനെ അലങ്കരിയ്ക്കുന്നില്ല. വടക്കുവശത്ത്, മനോഹരമായി ഓവ് പണിതിട്ടുണ്ട്. അഭിഷേകജലം ഇതിലൂടെ ഒഴുകിപ്പോകുന്നു. ശിവക്ഷേത്രമായതിനാൽ, ഓവിനപ്പുറം പ്രദക്ഷിണം നിരോധിച്ചിരിയ്ക്കുന്നു.
നൂറ്റാണ്ടുകളുടെ ചരിത്രമുള്ള കടുത്തുരുത്തിഗ്രാമത്തിനെക്കുറിച്ചും അവിടുത്തെ ദേശനാഥനെക്കുറിച്ചും പല പുരാണേതിഹാസങ്ങളിലും പരാമർശിച്ചുകാണുന്നുണ്ട്. പതിനാലാം നൂറ്റാണ്ടിന്റെ ഉത്തരാർദ്ധത്തിൽ രചിക്കപ്പെട്ട ഉണ്ണുനീലി സന്ദേശത്തിലെ നായിക ഉണ്ണുനീലി ജീവിച്ചിരുന്ന വീരമാണിക്യത്ത് തറവാട് കടുത്തുരുത്തിയിലാണ് സ്ഥിതി ചെയ്തിരുന്നത്. ഉണ്ണുനീലി സന്ദേശത്തിൽ പല മഹാക്ഷേത്രങ്ങളേക്കുറിച്ചും പ്രതിപാദിക്കുന്നുണ്ട്. അതിൽ അവസാനഭാഗത്തു പ്രതിപാദിക്കുന്ന ക്ഷേത്രം ഇവിടുത്തെ തളി ശിവക്ഷേത്രമാണ്.
തെക്കെ ഇന്ത്യയിലെ പ്രമുഖ മുസ്ലിം മതകലാലയങ്ങളിലൊന്നാണ് ജാമിഅഃ നൂരിയഃ അറബിക് കോളേജ്, ഫൈസാബാദ്, പട്ടിക്കാട്. മലപ്പുറം ജില്ലയിലെ പെരിന്തൽമണ്ണക്കടുത്ത പട്ടിക്കാട് ആണ് ഈ സ്ഥാപനത്തിന്റെ ആസ്ഥാനം. . ഇവിടെ നിന്നും മൗലവി ഫാസിൽ ഫൈസി ബിരുദം നേടിയ പണ്ഡിത വ്യൂഹം ഇന്ന് കേരളത്തിനകത്തും പുറത്തും സേവനമനുഷ്ഠിക്കുന്നു. കേരളത്തിലെ ആദ്യത്തെ ഇസ്ലാം മത പഠന ബിരുദ ദാന കലാലയമായിട്ടാണ് ജാമിഅഃ നൂരിയഃ അറബിക് കോളെജ് അറിയപ്പെടുന്നത്.
ഖാഇദുൽ ഖൗം സയ്യിദ് അബ്ദു റഹ്മാൻ ബാഫഖി തങ്ങളാണ് ജാമിഅഃ നൂരിയ്യ അറബിയ്യ എന്ന് ഈ മഹത്തായ സ്ഥാപനത്തിനു വേണ്ടി തുടക്കകാലം മുതൽ മുന്നിൽ നിന്ന് നയിച്ചത്. പാണക്കാട് സയ്യിദ് പി.എം.എസ്.എ പൂക്കോയ തങ്ങളും ഈ സ്ഥാപനത്തിന്റെ പുരോഗതിക്ക് നേതൃത്വം വഹിച്ചിട്ടുണ്ട്. സമ്പന്നനും ഉദാരമതിയുമായ ബാപ്പുഹാജി എന്ന വ്യക്തിയാണ് ജാമിഅ നൂരിയ അറബിക് കോളേജ് സ്ഥാപിക്കുന്നതിന്ന് 250ഓളം ഏക്കർ സ്ഥലവും സമ്പത്തും നൽകി സഹായിച്ചത്. ഈ സ്ഥാപനത്തിൻറെ തന്നെ ഇപ്പോഴത്തെ പ്രിൻസിപ്പളും സമസ്ത കേരള ജംഇയ്യത്തുൽ ഉലമാ ജനറൽ സെക്രട്ടറിയുമായ പ്രൊഫ.ആലികുട്ടി മുസ്ലിയാർ,ഈ സ്ഥാപനത്തിൻറെയും ഇന്ത്യൻ യൂണിയൻ മുസ്ലിം ലീഗ്, എസ്.വൈ.എസ്. എന്നിവയുടെ
മുൻ സംസ്ഥാന അദ്ധ്യക്ഷനായിരുന്ന പാണക്കാട് സയ്യിദ്‌ ഹൈദരലി ശിഹാബ്‌ തങ്ങൾ, മുൻ കേരള വഖഫ്‌ ബോർഡ്‌ ചെയർമാൻ പരേതനായ പാണക്കാട് സയ്യിദ്‌ ഉമറലി ശിഹാബ്‌ തങ്ങൾ , എസ്.വൈ.എസ്. നേതാക്കളായ അബ്ദുൽ ഹമീദ്‌ ഫൈസി അമ്പലക്കടവ്,നാസർ ഫൈസി കൂടത്തായി,എസ്.കെ.എസ്.എസ്.എഫ്. സംസ്ഥാന ജനറൽ സെക്രട്ടറി
മുൻ ജനറൽ സെക്രട്ടറി അഡ്വ.മുഹമ്മദ്‌ ഫൈസി ഓണംപിള്ളി, ദാറുൽ ഹുദാ വൈസ് ചാൻസലർ ഡോ.ബഹാഉദ്ദീൻ മുഹമ്മദ് നദ്‌വി, വാഫി വാഫീയ്യ ശിൽപി അബ്ദുൽ ഹകീം ഫൈസി ആദൃശേരിയും സെക്രട്ടറി ഹബീബുള്ള ഫൈസിയും, ദർശന ടിവി ചാനൽ സി.ഇ.ഒ സിദ്ധീഖ്‌ ഫൈസി വാളക്കുളം, എന്നിവർ ഈ സ്ഥാപനത്തിൽ നിന്നും മൗലവി ഫാസിൽ ഫൈസി ബിരുദം നേടിയവരിൽ പ്രമുഖരാണ്. ഓരോ വർഷവും നടക്കുന്ന വാർഷിക സനദ് ദാന സമ്മേളനത്തിൽ വെച്ചാണ് നൂറുകണക്കിന് ഫൈസികൾക്കാണ് ബിരുദം നൽകുന്നത്.
ജൂനിയർ കോളേജിനു പുറമേ മറ്റു സഹസ്ഥാപങ്ങൾ കൂടി ജാമിഅക്കു കീഴിൽ പ്രവർത്തിക്കുണ്ട്. അവയിൽ പലതും പട്ടിക്കാടുള്ള ക്യാംപസിലാണ് സ്ഥിതി ചെയ്യുന്നത്. എം.ഇ.എ എഞ്ചിനീയറിംഗ് കോളേജ് ജാമിഅയുടെയും സമസ്ത കേരള ഇസ്‌ലാം മത വിദ്യാഭ്യാസ ബോർഡിന്റെയും സംയുക്താഭിമുഖ്യത്തിലാണ് നടക്കുന്നത്. കൂടാതെ സുവർണ്ണ ജൂബിലീ പദ്ധതിയായ ശിഹാബ് തങ്ങൾ സെന്റർ ഫോർ ഇസ്‌ലാമിക് സ്റ്റഡീസ്, ഇസ്‌ലാമിക് ഡിസ്റ്റൻസ് സ്‌കൂൾ, നാഷണൽ മിഷൻ എന്നിവ കൂടി പ്രവർത്തിക്കുന്നു. 52ാം വാർഷിക 50ാം സനദ് ദാന പദ്ധതിയായിരുന്ന എം.കെ അബ്ദുൽ ഖാദർ ഹാജി മെമ്മോറിയൽ ലൈബ്രറി കൂടി ക്യംപസിൽ പ്രവർത്തിക്കുന്നുണ്ട്.
ജാമിഅ എല്ലാവർഷവും ആദ്യമാസങ്ങളിലാണ് അതിന്റെ വാർഷിക സനദ് ദാന സമ്മേളനങ്ങൾ നടത്താറുള്ളത്. നാലു ദിവസങ്ങളിലായി നടക്കാറുള്ള വിവിധ സെഷനുകളിൽ വിദ്യാഭ്യാസ-സാമൂഹ്യ-സാംസ്കാരീക-മത രംഗത്തുള്ള പല പ്രമുഖരും സംബന്ധിക്കാറുണ്ട്. ഈ പരിപാടിയിലാണ് ഓരോ വർഷവും പഠിച്ചിറങ്ങുന്ന നൂറുകണക്കിന് ഫൈസീ പണ്ഡിതർക്ക് സനദ് നൽകാറ്. കേരളത്തിനകത്തും പുറത്തുനിന്നുമായി പതിനായിരങ്ങളാണ് സമ്മേളനത്തിൽ സംബന്ധിക്കാറുള്ളത്.
മുത്വവ്വൽ , മുഖ്തസർ കോഴ്സുകളിലേക്ക് പ്രവേശനം നൽകപ്പെടുന്ന ഇവിടെ അനിവാര്യമായ ഭൗതിക വിഷയങ്ങളും അഭ്യസിപ്പിക്കപ്പെടുന്നു. വിദ്യാർഥികളുടെ നാനോന്മുഖ അഭിവൃദ്ധിക്കായി സ്ഥാപിപിക്കപ്പെട്ടതാണ് നൂറുൽ ഉലമാ എന്ന വിദ്യാർത്ഥി സമാജം. ഇതിന്റെ മേൽനോട്ടത്തിൽ പുറത്തിറങ്ങുന്ന പ്രസിദ്ധീകരണമാണ് അൽമുനീർ മാസിക.
ജാമിഅക്ക് കീഴിൽ അമ്പതിലതികം ജൂനിയർ കോളേജുകൾ കേരളം, കർണ്ണാടക, ആന്തമാൻ എന്നിവിടങ്ങളിലായി പ്രവർത്തിക്കുന്നുണ്ട്. കൂടാതെ ജാമിഅയുടെ കീഴിൽ ആഫ്രിക്കൻ രാജ്യമായ കെനിയയിലെ നൈറോബിയിലും തെക്കൻ ശാന്തസമുദ്രത്തിലെ ഒരു ദ്വീപ് രാജ്യമായ ഫിജിയിലും ജൂനിയർ കോളേജുകൾ സ്ഥാപിക്കാൻ പദ്ധതിയുണ്ട്
ബ്രിട്ടീഷ് ഭരണകാലത്ത് മദ്രാസ് സംസ്ഥാനത്തിന്റെ ഭാഗമായിരുന്ന ഒരു അവികസിത ജില്ലയായിരുന്നു മലബാർ ഇന്നത്തെ കണ്ണൂർ കോഴിക്കോട് മലപ്പുറം, പാലക്കാട്‌ ജില്ലകളും തൃശൂർ ജില്ലയുടെ ഏതാനും ഭാഗങ്ങളും ഉൾപ്പെട്ടിരുന്ന മലബാറിനെ പണ്ടുകാലത്ത്‌ മലയാം ജില്ല എന്നും പറഞ്ഞുവന്നിരുന്നു. അതിന്റെ ആസ്ഥാനം കോഴിക്കോടായിരുന്നു, ആയ തിനാൽ മലബാർ കലക്ടറെ കോഴിക്കോട്‌. കലക്ടറെന്നും വിളിച്ചിരുന്നു. ഈ കലക്ടറുടെ കീഴിൽ തുക്കിടി അഥവാ സബ്കലക്ടർ എന്ന ഉദ്യോഗ സ്ഥന്റെ അധികാര പരിധിയിൽ മലബാറിനെ ചെറിയ ചെറീയ റവന്യൂ ജില്ലകളായി വിഭജിച്ചിരുന്നു. അന്ന്‌ മണപ്പുറത്ത്‌ തന്നെ മണപ്പുറം ആറ്റുപുറം എന്നിങ്ങനെ രണ്ട്‌ ജില്ലകളുണ്ടായിരുന്നുവത്രെ. പൊന്നാനി താലൂക്കിൽ നാട്ടിക റവന്യു ഫർക്കയിലെ ഒരു അംശ വില്ലേജ്‌ ആയിരുന്നു, വാടാനപ്പിള്ളി. അതിന്‌ മുമ്പ്‌ കുറെ കാലം വാടാനപ്പിള്ളി ഏങ്ങണ്ടിയൂർ അശശത്തിന്റെ ഭാഗമായിരുന്നുവത്രെ. 1956 നവ ഒന്നിന്‌ ഐക്യകേരളം യാഥാർത്ഥ്യമായതോടെ പൊന്നാനി താലൂക്ക്‌ വിഭജിക്കപ്പെടുകയും പുതിയ തായി രൂപം കൊണ്ട ചാവക്കാട്‌ താലൂക്ക്‌ തൃശൂർ ജില്ലയിൽ ഉൾപ്പെടുകയും ചെയ്തു.
മണപ്പുറത്തെ ജനങ്ങൾ എന്നും പ്രബുദ്ധരായിരുന്നു. എന്നാൽ രൂക്ഷമായ തൊഴിലില്ലായ്മയും നിത്യ ദാരിദ്ര്യവും മൂലം നിരവധിപേർ ജീവിതമാർഗ്ഗം തേടി അന്യനാടുകളെ ആശ്രയിക്കുവാൻ നിർബന്ധിതരായി, 20-ാം നൂറ്റാണ്ടിന്റെ ആരംഭത്തിൽ തുടങ്ങി വെച്ച ഈ കുടിയേറ്റം ഇന്നും അനുസ്യൂതമായി തുടരുകയാണ്‌. ആദ്യകാലത്ത്‌ വാടാനപ്പിള്ളിയിലും പരിസരത്തുമുള്ള ജനങ്ങൽ ജോലിതേടി ചെന്നത്‌ സിലോൺ എന്നറിയപ്പെട്ടിരുന്ന ഇന്നത്തെ ശ്രീലങ്കയിലായിരുന്നു. 1900 ത്തിൽ തുടങ്ങിവെച്ച ഈ കുടിയേറ്റക്കാരിൽ ഭൂരിഭാഗവും കള്ള്‌ ചെത്ത്‌ തൊഴിലാളികളായിരുന്നു. 1937 കാലഘട്ടത്തിൽ മണപ്പുറം പ്രദേശത്ത്‌ നിന്നും ഉദ്ദേശം കാൽലക്ഷത്തോളം പേർ സിലോണിലുണ്ടായിരുന്നുവത്രെ. കേരളത്തിലെ പല പ്രമുഖ നേതാക്കളും സിലോണിൽ ചെന്ന്‌ ആശയപ്രചരണങ്ങൾ സംഘടിപ്പിച്ചിരുന്നു. അവർക്കൊക്കെ മണപ്പുറം കുടിയേറ്റക്കാർ താങ്ങും തണലുമായിരുന്നു. 1947ൽ ഇന്ത്യ സ്വത ന്ത്രമായതോടെ സിലോണിൽ കുടിയേറ്റ നിയന്ത്രണങ്ങളുണ്ടായി. തുടർന്ന്‌. മറ്റു മേച്ചിൽ സ്ഥലങ്ങൾ കണ്ടുപിടിക്കാൻ മണപ്പുറത്തുകാർ നിർബന്ധിതരായി.
ഒരു നൂറ്റാണ്ടിന്‌ മുൻപ്‌ സ്ഥാപിക്കപ്പെട്ട ഈസ്റ്റ്‌ എൽ. പി. സ്‌കൂളാണ്‌. വാടാനപ്പിള്ളി പഞ്ചായത്തിലെ ആദ്യത്തെ ഔപചാരിക വിദ്യാഭ്യാസ സ്ഥാപനം. 1956 സെപ്തംബർ 27-ാം ശ്രീമതി ഇന്ദിരാഗാന്ധി ശിലാ സ്ഥാപനം നടത്തുകയും ഒക്ടോബർ 30-ാം തിയ്യതി കേരളത്തിലെ പ്രഥമ ഗവർണ്ണർ ഡോ. ബി. രാമകൃഷ്ണറാവു ഉൽഘാടനം നിർവ്വഹിക്കുകയും ചെയ്ത തൃത്തല്ലൂർ കമല നെഹ്രു മെമ്മോറിയൽ ഹൈസ്കൂൾ വിദ്യാഭ്യാസ രംഗത്തെ പ്രധാനപ്പെട്ട ഒരു മുന്നേറ്റമാ യിരുന്നു. തൊഴിലധിഷ്ഠിത വിദ്യാഭ്യാസത്തിന്നുള്ള സൗകര്യം 1990 കളോടെ ഈ സ്കൂളിൽ തുടങ്ങിയിട്ടുണ്ട്.1930-ന് മുമ്പുതന്നെ ബോധാനന്ദവിലാസം എൽ.പി.ഫിഷറീസ്, ആർ.സി.യു.പി, കടപ്പുറം എൽ.പി, സൌത്ത് മാപ്പിള യു.പി എന്നീ വിദ്യാലയങ്ങൾ സ്ഥാപിക്കപ്പെട്ടിരുന്നു. ഇതുമൂലം പഞ്ചായത്തിലെ മറ്റു പ്രദേശങ്ങളെ അപേക്ഷിച്ച് ഉയർന്ന സാക്ഷരത കൈവരിക്കാൻ കഴിഞ്ഞിട്ടുണ്ട്
1960 കളുടെ തുടക്കത്തിൽ കോളറയുടെ നാട് എന്നറിയപ്പെട്ടിരുന്നു വാടാനപ്പള്ളി. അന്ന് വാടാനപ്പള്ളിക്കാർ ചികിത്സക്കായി ആശ്രയിച്ചിരുന്നത് വലപ്പാട് ആശുപത്രിയെ ആയിരുന്നു. 1964 ലെ കോളറയുടെ വ്യാപനത്തിന് ശേഷം തളിക്കുളം ബ്ലോക്കിന് അനുവദിച്ച പ്രൈമറി ഹെൽത്ത് സെൻ്റർ ഒരു ഏക്ര സ്ഥലം ലഭിക്കുന്ന തളിക്കുളം ബ്ലോക്ക് പരിധിയിൽ എവിടെ വേണമെങ്കിലും സ്ഥാപിക്കാമായിരുന്നെങ്കിലും വാടാനപ്പള്ളിയിൽ തന്നെ സ്ഥാപിക്കുവാൻ അന്നത്തെ പഞ്ചായത്ത് പ്രസിഡൻറ് ആയിരുന്ന ഐ. വി. രാമനാഥന്റെ പരിശ്രമത്തെ എടുത്ത് പറയേണ്ടതാണ്. തൃത്തല്ലൂരിലെ വാടാനപ്പള്ളി സർവ്വീസ് സഹകരണ സംഘത്തിന്റെ വാടക കെട്ടിടത്തിൽ പ്രവർത്തനം ആരംഭിച്ച പ്രൈമറി ഹെൽത്ത് സെൻ്റർ ശ്രീ ഐ.വി.ഗോവിന്ദൻ വിലക്ക് വാങ്ങി സംഭാവന ചെയ്ത ഇന്നത്തെ സ്ഥലത്തേക്ക് മാറി
1965 ൽ ആണ് വാടാനപ്പള്ളിയിലേക്ക് ആദ്യമായി വൈദ്യുതി എത്തിയത് അന്നത്തെ പഞ്ചായത്ത് പ്രസിഡണ്ട് ആയിരുന്ന ഐ. വി.രാമനാഥന്റെ വീട്ടിലേക്ക് ആയിരുന്നു, അന്നത്തെ കാലത്ത് 6 ലക്ഷം രൂപയുടെ ബോണ്ട് ക്ക് ഈട് കൊടുത്തായിരുന്നു ആദ്യമായി കനോലി കനാൽ കടന്ന് മണപ്പുറത്തേക്ക് വിശിഷ്യ വാടനപ്പള്ളിയിലേക്ക് വൈദ്യുതി എത്തിച്ചത്. വൈദ്യുതി ലൈൻ വലിക്കുന്നതിനെതിരെ ആ കാലത്തു് ജനങ്ങളുടെ വളരെ ശക്തമായ എതിർപ്പുകളെ മറി കടന്നുകൊണ്ടായിരുന്നു വൈദ്യുതി വാടാനപ്പള്ളി കിഴക്കേ ടിപ്പുസുൽത്താൻ റോഡ് വഴി എഴംകല്ലിൽ എത്തിയത്. അതിന് ശേഷമാണ് 1970 കളിൽ ആണ് പഞ്ചായത്തിൻ്റെ വിവിധ ഭാഗങ്ങളിലേക്കും അടുത്ത പഞ്ചായത്തുകളിലെയും വൈദ്യുതി വിതരണം നടന്നത്.
വിദേശികളും സ്വദേശികളുമായ ഭരണാധികാരികൾ തന്ത്രപ്രധാനമായ മണപ്പുറം ദ്വീപിന്ന്‌ വേണ്ടി പലപ്പോഴും പോരാടിയിട്ടുണ്ട്‌. അത്‌ ഇവിടത്തെ പഞ്ചാര മണലിന് ചോരയുടെ നിറം പകരാനും ഇട വരുത്തിയിട്ടുണ്ട്‌. സ്വാതന്ത്ര്യ സമര ചരിത്രത്തിലും മണപ്പുറത്തിന്ന്‌ അതിന്റേതായ സ്ഥാനമുണ്ട്‌. ഡച്ചു കാരും ഫ്രഞ്ചുകാരും പോർത്തുഗീസുകാരും. ഇംഗ്ലീ ഷുകാരും ഈ മണ്ണിൽ ആധിപത്യം പുലർത്തിയിരുന്നവരാണ്‌. ഡച്ചുകാരെ തോൽപ്പിച്ച്‌ മൈസൂർ സുൽത്താന്മാരായ ഹൈദറും ടിപ്പുവും ഇവിടെ ഭരണം നടത്തിയിട്ടുണ്ട്‌. അന്നത്തെ കയറ്റുമതി ക്രേന്ദങ്ങളിൽ അട്ടുകുഴി മാടായി എന്നിവ പ്രസിദ്ധങ്ങളായിരുന്നു.
പലരും മദ്രാസ്സിലേക്കും ബോംബെയിലേക്കും ജോലി തേടി പുറപ്പെടാൻ തുടങ്ങി. ഇത്‌ മണപ്പുറത്ത്‌ നിന്നുള്ള രണ്ടാം കുടിയേറ്റത്തിന്റെ ആരംഭമായിരുന്നു. 1960 എത്തിയപ്പോൾ ബോംബെയിൽ ശിവ സേനയുടെയും മദ്രാസ്സിൽ ഡി.എം. കെയയുടെയും (പാദേശിക വാദങ്ങൾ തലപൊക്കുകയും മലയാളികളെല്ലാം വിഷമവൃത്തത്തിലാവുകയും ചെയ്തു. ഈ സന്ദർഭത്തിലാണ്‌ 1970 കളിൽ അറബി രാജ്യങ്ങളിലേക്ക്‌ ആളുകളെ ആവശ്യമുണ്ടെന്ന വാർത്തക്ക് പ്രചാരം ലഭിച്ചത്‌. പിന്നീടങ്ങോട്ട്‌ ഗൾഫ്‌ രാജ്യങ്ങളിലേക്കുള്ള ഒഴുക്കായിരുന്നു. ഇന്ന്‌ ഗൾഫ്‌ മേഖലയിലുള്ളവർ വാടാനപ്പള്ളിയുടെ വികസനത്തിന്‌ നൽകുന്ന സംഭാവന വളരെ വലുതാണ്‌.
തെങ്ങ്‌ കൃഷിയാണ്‌ പഞ്ചായത്തിലെ മുഖ്യമായ കൃഷി, എന്നാൽ ഉൽപ്പാദന ചെലവ്‌ വർദ്ധിക്കുകയും ഉൽപ്പന്നത്തിന്റെ വില ഇടിയുകയും ചെയ്തതിന്റെ ഫലമായി തെങ്ങു കൃഷിക്കാർ കൃഷിയെ കാര്യമായി സംരക്ഷിക്കാത്തതിനാൽ ഉപ്പൽപ്പാദനം കുറയുകയും ആയതിനാൽ അതിരൂക്ഷമായ സാമ്പത്തിക പ്രതിസന്ധിയെയാണ്‌ ഇന്ന്‌ തെങ്ങു കൃഷിക്കാർ നേരിടുന്നത്. പറമ്പുകളിൽ ഇടവിളകൾ ഒന്നും തന്നെ കൃഷി ചെയ്യപ്പെടുന്നില്ല. ഭൂരിപക്ഷം ആളുകൾക്കും കൃഷി ഒരു അനുബന്ധ തൊഴിൽ മാത്രമാണ്‌.
ഹെൽത്ത്‌ സെന്റർ ആരംഭിച്ചതോടെ മേഖലയിൽ അലോപ്പതി ചികിത്സ നിലവിൽ വന്നത്‌. അതിന്‌ മുമ്പ്‌ പ്രഗത്ഭനായ ഡോ. രാഘവമേനോന്റെ സേവനം വാടാനപ്പിള്ളിയിലും പരിസര പ്രദേശത്തുമുള്ളവർക്ക്‌ വില മതിക്കാനാവാത്തതായിരുന്നു. ഇപ്പോൾ സർക്കാർ ആയുർവ്വേദ ഡിസ്‌പെൻസറി. സാമൂഹ്യ ആരോഗ്യകേന്ദ്രം, ഹോമിയോ സിസ്‌പെൻസറി എന്നിവ കൂടാതെ നിരവധി സ്വകാര്യ ക്ലിനിക്കുകളും വാടാനപ്പള്ളിയിൽ പ്രവർത്തിച്ച്‌ കൊണ്ടിരിക്കുന്നുണ്ട്‌.
നെൽകൃഷി, ഒരുകാലത്ത് പഞ്ചായത്തിന്റെ 60 ശതമാനത്തിൽ അധികം നെൽ പാടങ്ങൾ ഉണ്ടായിരുന്ന (നാടുവിൽക്കര, ഹൈവേയുടെ ഇരുവശവും, കിഴക്കും പടിഞ്ഞാറ് ടിപ്പുസുൽത്താൻ റോഡിന്റെ ഇരുവശവും , തൃത്തല്ലൂരിലെ കൊറ്റായി, കാളി, ശിവക്ഷേത്ര പരിസവും നെൽ പാടങ്ങൾ ആയിരുന്നു. എന്നാൽ ഇന്ന് വാടാനപ്പള്ളയിൽ നെൽ പടങ്ങൾ എല്ലാം നികത്തപ്പെട്ടിരിക്കുന്നു, അവശേഷിക്കുന്ന വളരെക്കുറച്ചു പാടങ്ങൾ തരിശും കൃഷി ചെയ്യുവാൻ പറ്റാത്ത അവസ്ഥയിലുമാണ്.
പൊള്ളാച്ചി, കോയമ്പത്തൂർ തൃശൂർ തുടങ്ങിയ വൻ നഗരങ്ങളുടെ ഏറ്റവും അടുത്ത കടലോരമാണ് വാടാനപ്പിള്ളി ബീച്ച്‌, ഇത്രയേറെ പുരോഗതി വിവിധ മേഖലയിലുണ്ടായിട്ടും പഞ്ചായത്തിലെ അടിസ്ഥാന സമ്പത്തുല്പ്പാദന മേഖലയായ കാർഷിക വ്യവസായിക രംഗങ്ങൾ അതിരൂക്ഷമായ മുരടിപ്പിനെയാണ്‌ ഇന്ന്‌ നേരിടുന്നത്‌. പ്രവാസികളായ വാടാനപ്പിള്ളിക്കാരിൽ നിന്നുള്ള വരുമാനമാണ്. സമ്പത്ത് വ്യവസ്ഥയെ ജീവത്താക്കി നിലനിർത്തുന്നത്‌.
പരമ്പരാഗത വ്യവസായങ്ങളായ ചകിരി/കയർ. ചെത്ത്‌. മത്സ്യബന്ധനം, ബീഡി, തുടങ്ങിയവയിൽ ചകിരിയും കയറും ബീഡിയും പൂർണമായും ഇന്ന് നിന്ന് പോയിരിക്കുന്നു. ചെത്തും മത്സ്യബന്ധനവും നാമമാത്രമായിരിക്കുന്നു ഒരുകാലത്തു വാടാനപ്പള്ളി ബീച്ച് വളരെ പ്രശസ്തമായ മൽസ്യബന്ധന കേന്ദ്രമായിരുന്നു. ആധുനീകരണം നടക്കാത്തതും വൈവിദ്ധ്യവൽക്കരണം ഇല്ലാത്തതുമാണ്‌. ഈ വ്യവസായങ്ങളുടെ തകർച്ചക്ക്‌ പ്രധാന കാരണം.
ഇരുനൂറിലേറെ വർഷം പഴക്കമുള്ള തെക്കേ ജുമാ അത്ത പള്ളിയാണ് വാടാനപ്പള്ളിയിലെ ഏറ്റവും പഴക്കമുള്ള മുസ്ലീം ദേവാലയം, വാടാനപ്പള്ളി ദേവസ്വം സൌജന്യമായി വിട്ടുകൊടുത്ത ഭൂമിയിലാണ്. അന്ന്‌ പള്ളിയുടെ ശിലാസ്ഥാപനം നടത്തിയത് എന്ന്‌ പറയപ്പെടുന്നു. ഇരുന്നൂറോളം വർഷം പഴക്കമുള്ള വടക്കെ ജുമ അത്ത്‌ പള്ളിയാണ്‌ വാടാനപ്പള്ളിയിലെ പ്രസിദ്ധമായ മറ്റൊരു മുസ്ലീം മുസ്ലീം ദേവാലയം.
ഒരുകലത്ത്‌ കപ്പലടുക്കുന്ന തുറമുഖമായിരുന്ന ചേറ്റുവായിൽ റോമക്കാർ കൂടിയേറി പാർത്തിരുന്നുവത്രെ. അവർ ശവശരീരങ്ങൾ മൺഭരണികളിലാണ്‌ മറവൂചെയ്തിരുന്നത്‌ ആ സ്രമ്പദായം പിന്നീട്‌ നാട്ടു കാരൂം അനുകരിച്ച്‌ പോന്നു കൂഴിച്ചാടികൾ എന്ന പേരിൽ ഇപ്പോഴും മണപ്പുറത്തെ മണ്ണിനടിൽ യിൽനിന്നും കണ്ടെടുക്കുന്ന വലിയ മൺഭരണികൾ അത്തരത്തിലുള്ളവയാണ്‌.
1894ൽ ആണ്‌ വാടാനപ്പിള്ളിയിൽ ഒരു കുരിശു പള്ളി സ്ഥാപിക്കുന്നതിന്‌ വേണ്ടി സ്ഥലമെടുത്തത് 1899 ലാണ്‌ കുരശ്‌ പള്ളി ഇടവക പള്ളിയായി ഉയർന്നത്‌. അതിന്‌ മുമ്പ്‌ കണ്ടശ്ശാംകടവ്‌ പള്ളിയായിരുന്നു. വാടാനപ്പിള്ളി കൃസ്ത്യൻ കുടുംബങ്ങളുളുടെ ഇടവക പള്ളി 1920ലാണ്‌ വാടാനപ്പള്ളിയിൽ സബ്‌ രജിസ്ട്രാർ ഓഫീസ്സ്‌ പ്രവർത്തനം ആരംഭിച്ചത്
870ൽ പരം വർഷങ്ങൾ പഴക്കമുള്ള ദുർഗ്ഗാദേവി ക്ഷേത്രമാണ്‌. വാടാനപ്പിള്ളിയിലെ (പശസ്തമായ ഹൈന്ദവ ക്ഷേത്രം. പഴയ കാലത്ത്‌ 700ൽ പരം ഏക്കർ ഭൂമി പലരു ദാനം ചെയ്തത്‌ വഴി ഈ ക്ഷേത്രത്തിന്നുണ്ടായിരുന്നു. എന്നാൽ ഇന്ന് ഏതാനും ഏക്കർ ഭൂമി കൈവശമുള്ളൂ.
64 ൽ ഉൽഘാടനം ചെയ്ത കണ്ടശ്ശാംകടവ്‌ പാലം വാടാനപ്പിള്ളിയുടെ സമഗ്ര വികസനത്തിന്‌ വമ്പിച്ച മുതൽകൂട്ടായിരുന്നു. വാടാനപ്പിള്ളിയിൽ നിന്ന്‌ തൃശൂർക്ക്‌ നേരിട്ടുള്ള ബസ്സ്‌ സർവ്വീസ്‌ ആരംഭിച്ചത്‌ ഇതിനെ തുടർന്നാണ്‌.
തൃശ്ശൂർ ജില്ലയിലെ ചാവക്കാട് താലൂക്കിൽ തളിക്കുളം ബ്ലോക്കിലാണ് 13.18 ചതുരശ്രകിലോമീറ്റർ വിസ്തീർണ്ണമുള്ള വാടാനപ്പള്ളി ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിന് 18 വാർഡുകളാണുള്ളത്.
മത്സ്യബന്ധനം, കൃഷി, ബീഡിതെരുപ്പ്‌, പായ നെയത്ത്‌ കയർപിരി. കള്ളു ചെത്ത്‌, കച്ചവടം മുതലായവയായിരുന്നു ജനങ്ങളുടെ ജീവിതമാർഗ്ഗങ്ങൽ ജാതിവ്യവസ്ഥ വളരെ ശക്തമായ നിലയിൽ തന്നെ നിലവിലുണ്ടായിരുന്നു.
കമ്മ്യൂണിസ്റ്റ് സമൂഹത്തിലേക്കുള്ള മാനവരാശിയുടെ പരിവർത്തനത്തിൽ പ്രധാനഘട്ടമായി തൊഴിലാളിവർഗ്ഗ വിപ്ലവത്തെ മാർക്സിസ്റ്റുകൾ കാണുന്നു. മുതലാളിത്തത്തിൽ നിന്നും സോഷ്യലിസത്തിലേക്കും അവിടെ നിന്നും കമ്മ്യൂണിസത്തിലേക്കുമുള്ള വികാസ ഘട്ടത്തിൽ തൊഴിലാളി വർഗ്ഗത്തിന് നിർണ്ണായകമായ പങ്ക് വഹിക്കാൻ കഴിയുമെന്നും അവർ വാദിക്കുന്നു. മുതലാളിത്ത സാമൂഹ്യക്രമത്തിലെ ശത്രുതാത്മക വർഗ്ഗങ്ങളായ മുതലാളിമാരും തൊഴിലാളികളും തമ്മിലുള്ള വൈരുദ്ധ്യം മൂർച്ഛിക്കുമെന്നും അതിന്റെ മൂർദ്ധന്യത്തിൽ, മറ്റ് ചൂഷിത ജനവിഭാഗങ്ങളെ സംഘടിപ്പിച്ച് തൊഴിലാളിവർഗ്ഗം സാമൂഹ്യ വിപ്ലവം സംഘടിപ്പിക്കുമെന്നും അത് സമൂഹത്തെ പുതിയൊരു ഘട്ടത്തിലേക്ക് പരിവർത്തനം ചെയ്യിക്കുമെന്നും മാർക്സിസ്റ്റുകൾ വാദിക്കുന്നു.